紅梅篇
作者：梅堯臣
朝代：宋

paragraphs: 昨夜輕雷起風雨，芍藥紅牙竹欄土。
南庭梅花如杏花，東家殘朱塗頰䩉。
萼爲裳衣蕊爲組，枝爲高居幹爲戶。
蛺蝶未生蜂未來，赤身掩斂無金縷。
終然有子當助傅說羹，落亦不學飛燕皇后迴風舞。
此意又笑麻姑與王母，勾引何人擗麟脯。
是非方朔謾漢武，只知此桃不知語。
樹不著口數，而今言之已莫補，放我渾丹鳳皇羽。